রেমিট্যান্স প্রবাহের এ ধসের কারণে মোবাইল ব্যাংকিংয়ের বিরুদ্ধে বিভিন্ন সময় উত্থাপিত অভিযোগ গুরুত্বসহকারে নেয় বাংলাদেশ ব্যাংক। হুন্ডি বন্ধে প্রথমে বিদেশী দূতাবাসগুলোকে সক্রিয় করা হয়। পররাষ্ট্র মন্ত্রণালয়ের মাধ্যমে মধ্যপ্রাচ্যসহ আটটি দেশের দূতাবাসকে চিঠি পাঠানো হয়। চিঠিতে হুন্ডির সাথে জড়িত ব্যক্তিদের তালিকা করে সংশ্লিষ্ট দেশের কেন্দ্রীয় ব্যাংক ও আইনশৃঙ্খলা বাহিনীকে অবহিত করতে অনুরোধ করা হয়।